Vols realitzar una estada formativa a TV3 aprenent dels professionals de la realització, la caracterització, el vestuari, l'ambientació o el muntatge musical?
T'agradaria conèixer i formar part del món del periodisme escrit, gràfic o radiofònic?
Tens dots dibuixant i escrivint guions de vinyetes?
T'agradaria desenvolupar la teva carrera en l'àmbit de l'acció social?
Vols formar part de l'equip de preparadors físics del Barça?
Les Beques Carnet Jove 2019 et donen totes aquestes possibilitats per ajudar-te en la teva inserció professional.
El termini per presentar la teva candidatura està obert des de demà i fins al 24 d'abril.
Si tens entre 16 i 31 anys i ets titular del Carnet Jove pots sol·licitar les beques.
Les persones seleccionades obtindreu una beca de 7.000 € i realitzareu una estada d'aproximadament un any en empreses de referència, a partir del setembre de 2019.
Les tasques a desenvolupar estaran tutoritzades per un responsable de l'empresa col·laboradora amb seguiment per part del Carnet Jove i les teniu aquí resumides:
- Disseny (Programa Connecta't del Carnet Jove: elaboració gràfica de les convocatòries del programa per a l'any 2020)
- Lletres (El Punt Avui: redacció i publicació com a mínim d'11 articles al diari)
- Ràdio (Ràdio Flaixbac: producció i gestió de diversos temes al programa "El matí i la mare que el va parir")
- Còmic (El Jueves: publicació de 28 tires còmiques i possibilitat de publicació d'un llibre amb Panini Còmics)
- Fotografia (Ara: publicació d'un mínim de 20 fotografies al diari)
- Realització (TV3: coneixement de mètodes i tècniques de realització, funcions i responsabilitats de l'equip de realització)
- Caracterització (TV3: coneixement de l'organització del magatzem de caracterització, les comandes i compres de material, els plans de manteniment del material i l'organització de sales de maquillatge i perruqueria)
- Vestuari (TV3: preparació "looks" de vestuari dels presentardors, músics, actors i col·laboradors televisius)
- Ambientació (TV3: coneixement dels mètodes i les tècniques de manipulació de materials i de treball per l'ambientació d'un espai televisiu, i per a l'ambientació i el disseny d'esdeveniments i actes corporatius)
- Muntatge musical (TV3: selecció, sincronització, edició i premescles de la banda sonora d'un programa)
- Acció social (Fundació Bancària "La Caixa": coneixement de la metodologia de disseny i conceptualització, d'implantació, execució i avaluació dels 5 principals programes de l'Àrea Social: probesa infantil, ocupació, persones grans, malalts avançats i interculturalitat i cohesió social)
- Esport (Futbol Club Barcelona: ajudant de preparador físic en l'avaluació del rendiments dels jugadors, recull de dades i enregistrament d'entrenaments pel seu posterir tractament i participació en les diferents seccions esportives professionals)
Alguns dels 92 joves que s'han beneficiat d'aquestes beques han assolit un èxit professional molt remarcable durant i despés de la seva estada a l'empresa.
El guionista Xavi Cazorla, els fotògrafs Albert Jódar i Luis Tato, els dibuixants Aleix Saló, Raquel Córcoles (més coneguda com a "Moderna de Pueblo"), Miguel Bustos i els germans Dani Deamo i Raul Deamo, són alguns exemples.
Ja ho saps, si ets titular del Carnet Jove i vols optar a alguna de les beques, consulta les bases de cada beca i presenta la teva candidatura.
El termini tancarà el 24 d'abril, de manera que si t'interessa optar-hi pots anar preparant els teus materials!
Pots seguir tota l'actualitat de les beques a al Twitter.